**Männiku XXII keskkonnaloa menetluse algatamise teade**

Keskkonnaamet teatab, et AS Silikaat (registrikood: [10022296](https://ariregister.rik.ee/ettevotja.py?ark=10022296)) (aadress Pärnu mnt 238, Nõmme linnaosa, Tallinn, Harju maakond, 11624) 10.01.2025 esitatud Männiku XXII liivakarjääri keskkonnaloa taotlus (esmataotlus registreeritud keskkonnaotsuste infosüsteemis KOTKAS 26.11.2024 menetluse nr M-130282 juurde, korrigeeritud taotlus 10.01.2025) on menetlusse võetud ning 18.02.2025 kirjaga nr DM-130282-10 algatatud taotletava tegevuse keskkonnamõju hindamine.

Taotletav Männiku XXII liivakarjäär asub Harju maakonnas Tallinna linnas (Nõmme linnaosas) riigile kuuluval kinnistul Silikaltsiidi tn 28 (katastritunnus 78404:405:5130, registriosa nr 20003401), mille riigivara valitseja on Majandus- ja Kommunikatsiooniministeerium ja volitatud asutus Maa- ja Ruumiamet, ning Saku vallas Männiku külas riigile kuuluval kinnistul Viimsi metskond 7 (katastritunnus 71801:001:1071, registriosa nr 15781450), mille riigivara valitseja on Kliimaministeerium ja volitatud asutus Riigimetsa Majandamise Keskus.

Taotletava Männiku XXII liivakarjääri mäeeraldise ja teenindusmaa pindala on 32,86 ha. Taotletav mäeeraldis hõlmab Tallinna-Saku liivamaardla (maavarade registri registrikaart nr 109) ehitusliiva aktiivse tarbevaru plokke 194 ja 195. Mäeeraldisega hõlmatavad varukogused on järgmised:

194 plokk – ehitusliiv, aktiivne tarbevaru - 1 281 tuh m³

195 plokk – ehitusliiv, aktiivne tarbevaru - 65 tuh m³

Ehitusliiva kaevandatava varu kogus on 266 tuh m³. Maavara kasutusvaldkond on üld-ja teedeehitus, kaevandamise keskmiseks aastamääraks taotletakse 36 tuh m³. Keskkonnaluba taotletakse 15 aastaks ning kaevandatud maa korrastatakse veekoguks.

Keskkonnaloa taotluse ja muude asjassepuutuvate dokumentidega on võimalik tutvuda tööpäeviti lähimas Keskkonnaameti kontoris (+372 662 5999, info@keskkonnaamet.ee). Taotlus on digitaalselt kättesaadav keskkonnaotsuste infosüsteemis <https://kotkas.envir.ee/dokument/DM-130282-10>

Kuni keskkonnaloa andmise või andmisest keeldumise otsuse tegemiseni on igaühel õigus esitada Keskkonnaametile taotluse kohta põhjendatud ettepanekuid ja vastuväiteid.  Ettepanekuid ja vastuväiteid võib esitada suuliselt või kirjalikult e-posti aadressile info@keskkonnaamet.ee või postiaadressile Roheline 64, 80010 Pärnu.